
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ _ Αρ. Φύλλου 37 

" 19 Ιανουάριου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή ποσοστού της παρ. 38 του άρθρου 27 

του Ν. 2168/93 . 

Σύσταση θέσεων για πρόσληψη εκπ/κών στην Α/θμια 
Εκπ/ση με σχέση εργασίας ιδιωτ. δικαίου αορίστου 


χρόνου (Ν. 1566/85 άρθρ. 62 παρ. 1) . 2 

Κανονισμός οργάνωσης και λειτουργίας του 199 Συντονι¬ 
στικού Επιχειρησιακού Κέντρου Υπηρεσιών του Πυρο¬ 
σβεστικού Σώματος . 3 

Αναπροσαρμογή δικαιωμάτων Λιμενικών Ταμείων . 4 

Υπολογισμός λιμενικών δικαιωμάτων. 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2003296 0) 

Αναπροσαρμογή ποσοστού της παρ. 38 του άρθρου 27 του Ν. 

2166/93. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α. Της παρ. 38 του άρθρου 27 του Ν. 2166/93 «Κίνητρα 
ανάπτυξης επιχειρήσεων, διαρρυθμίσεις στην έμμεση και 
άμεση φορολογία και άλλες διατάξεις» (ΦΕΚ 137Α). 

β. Του εδαφ. ε' της παρ. 1 του άρθρου 16 του Ν. 2227/94 
«Αύξηση των συντάξεων του Δημοσίου και άλλες διατάξεις» 
(ΦΕΚ 129Α). 

γ. Του άρθρου 40 του Ν. 849/1978. 

2. Το γεγονός ότι με την απόφαοη αυτή προκαλείται δα¬ 
πάνη σε βάρος του Κρατικού Προϋπολογισμού, η οποία για το 
έτος 1996 θα ανέλθει στο ποσό των 700 εκατ. δρχ. περίπου 
και θα αντιμετωπισθεί από τις γραμμένες πιστώσεις στον 
προϋπολογισμό του Υπουργείου Οικονομικών, αποφασί¬ 
ζουμε: 

Το ποσοστό της παρ. 38 του άρθρου 27 του Ν. 2166/93 
ορίζεται από 1.1.96 σε μηδέν κόμμα δέκα οκτώ τοις χιλίοις 

( 0 , 18 %ο). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Ιανουάριου 1996 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 


Αριθ. Φ.361.1/7/Α1/423 (2) 

Σύσταση θέσεων για πρόσληψη εκπ/κών στην Α/θμια Εκπ/ση 

με σχέση εργασίας ιδιωτ. δικαίου αορίστου χρόνου (Ν. 

1566/85 άρθρ. 62 παρ. 1). 

Ο» ΥΠΟΥΡΓΟΙ 
ΕΣΩΤΕΡΙΚΟΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 682/77 (ΦΕΚ 244/77 τ. Α') «Περί 
Ιδιωτικών σχολείων Γ ενικής Εκπαιδεύσεως και Σχολικών Οι¬ 
κοτροφείων». 

2. Τις διατάξεις της παρ. 1 του άρθρ. 62 του Ν. 1566/85 
(ΦΕΚ 167/85 τ. Α ), «Δομή και λειτουργία της πρωτοβάθμιας 
και δευτεροβάθμιας εκπαίδευσης και άλλες διατάξεις». 

3. Την αριθμ. 244/3.7.95 πράξη του Υπουργικού Συμβου¬ 
λίου, «Έγκριση πλήρωσης από το Υπουργείο Εθνικής Παι¬ 
δείας και θρησκευμάτων δύο χιλιάδων σαράντα δύο (2.042) 
κενών οργανικών θέσεων εκπαιδευτικών Α/θμιας Εκπαίδευ¬ 
σης και (3.000) κενών οργανικών θέσεων εκπαιδευτικών Β/ 
θμιας Εκπαίδευσης», 

4. Τις υποβληθείοες αιτήσεις των ενδιαφερομένων με τα 
σχετικά δικαιολογητικά. 

5. Τις διατάξεις του άρθρου 29Α του Ν. 1558/85 (ΦΕΚ 
137/85 τ.Α'), «Κυβέρνηση και Κυβερνητικά όργανα» όπως 
συμπληρώθηκε με το άρθρο 27 του Ν. 2081/92 (ΦΕΚ 154/ 
92), «Ρύθμιση του θεσμού των Επιμελητηρίων, τροποποίηση 
των διατάξεων του ν. 1712/1987 «για τον εκσυγχρονισμό των 
επαγγελματικών οργανώσεων των εμπόρων, βιοτεχνών και 
λοιπών επαγγελματιών και άλλες διατάξεις» και την αριθμ. 
550/7.10.92 εγκύκλιο της Γραμματείας του Υπουργικού 
Συμβουλίου κατ’ εφαρμογή των οποίων βεβαιούται ότι από 
την απόφαση αυτή προκαλείται δαπάνη σε βάρος του Κρατι¬ 
κού Προϋπολογισμού ύψους 8.748.962 δρχ. περίπου για το 
τρέχον οικον. έτος και 55.373.274 δρχ. περίπου για καθένα 
από τα επόμενα οικονομικά έτη. 

Η ανωτέρω δαπάνη καλύπτεται από τις γραμμένες πιστώ¬ 
σεις στους ΚΑΕ 0311,0321,0323,0324,0325,0329,0337, 
0351 και 0516 του Ε.Φ. 19-220 του εκτελούμενου προϋπο¬ 
λογισμού του ΥΠΕΠΘ. 

6. Την αριθμ, ΥΠ150/1995 (ΦΕΚ 860/τ.Β71995) από¬ 
φαση του Πρωθυπουργού για τον καθορισμό αρμοδιοτήτων 
του Αναπληρωτή Υπουργού Εσωτερικών, Δημ. Διοίκησης και 
Αποκέντρωσης Χαράλαμπου Καστανίδη, αποφασίζουμε: 

Συνιστούμε τις παρακάτω τέσσερις (4) θέσεις δασκάλων, 
πέντε (5) θέσεις νηπιαγωγών και μία (1) θέση του κλάδου 
Μουσικής, στην Δημόσια Εκπαίδευση με σχέση εργασίας Ιδι- 

ωτικού Δικαίου αορίστου χρόνου με βαθμό και μισθολογικό 
κλιμάκιο (Μ.Κ.) που καθορίζονται από τους Ν. 1566/85 και 
1505/84 αντίστοιχα. Η σύσταση των θέσεων αυτών, για την 
πρόσληψη αυτών που έχουν απολυθεί από Ιδιωτικά Σχολεία 
και αυτών που έχουν καταργηθεί οι σχολικές μονάδες στις 
οποίες υπηρετούσαν γίνεται, ως ακολούθως: 

1. Κλάδος Δασκάλων: 

- Στον βαθμό Α' θέσεις 4 

2. Κλάδος Νηπιαγωγών 

- Στον βαθμό Α' θέσεις 5 

3. Κλάδος Μουσικής 

- Στον βαθμό Β' θέση 1 


Μ.Κ.Ν. 

1505/84 

Δάσκαλοι 

Νηπιαγωγοί 

Μουσικής 

1 

- 

1 

- 

2 

1 

1 

- 

3 

2 

- 

- 

4 

- 

1 

- 

5 

- 

1 

- 

7 

- 

1 

- 

8 

1 


— 

12 

- 

- 

1 

Σύνολο 

4 

5 

1 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Ιανουαρίου 1995 

ΟΙ ΥΠΟΥΡΓΟΙ 

ΑΝΑΠΛ. ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ » ΑΠΟΚ/ΣΗΣ ΟΙΚΟΝΟΜΙΚΩΝ 

X. ΚΑΣΤΑΝΙΔΗΣ Α. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 
-- 

Αριθ. 34542 Φ. 109.1 (3) 

Κανονισμός οργάνωσης και λειτουργίας του 199 Συντονιστι¬ 
κού Επιχειρησιακού Κέντρου Υπηρεσιών του Πυροσβεστι¬ 
κού Σώματος. 

Ο ΑΡΧΗΓΟΣ 

ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 
Έχοντας υπόψη: 

1. Τις διατάξεις: 

α. Του άρθρου 3 του Ν.Δ. 1119/1972 «Περί αυξήσεως της 
οργανικής δυνάμεως των Σωμάτων Ασφαλείας και του Πυρο¬ 
σβεστικού Σώματος και συμπληρώσεως διατάξεων τινών του 
Κώδικος Χωροφυλακής και Οργανισμού Πυροσβεστικού Σώ¬ 
ματος» (Α' 44). 

β. Του άρθρου 29Α του Ν. 1558/1985 «Κυβέρνηση και Κυ¬ 
βερνητικά όργανα» (Α' 137), το οποίο προστέθηκε με το άρ¬ 
θρο 27 του Ν. 2081/1992 (Α' 154). 

γ. Του Ν.Δ. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (Α' 
51). 

δ. Του άρθρου 1 παράγρ. 2 του Π.Δ. 371/87 «Αναδιοργά¬ 
νωση των Υπηρεσιών του Πυροσβεστικού Σώματος» (Α' 166). 

ε. Του άρθρου 8 παράγρ. 7 του Π.Δ. 210/92 «Κωδικοποί¬ 
ηση διατάξεων Προεδρικών Διαταγμάτων του Κανονισμού 
Εσωτερικής Υπηρεσίας του Πυροσβεστικού Σώματος» (Α' 
99). 

2. Την ανάγκη για την ομαλή και απρόσκοπτη λειτουργία 
του 199 Συντονιστικού Επιχειρησιακού Κέντρου Υπηρεσιών 
του Πυροσβεστικού Σώματος. 

3. Το γεγονός ότι από τις διατάξεις της απόφασης αυτής 


δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Αρθρο 1 
Αποστολή 

1. Το Συντονιστικό - Επιχειρησιακό Κέντρο Υπηρεσιών του 
Πυροσβεστικού Σώματος (Σ.Ε.Κ.Υ.Π.Σ.) έχει ως κύρια απο¬ 
στολή να λαμβάνει, όλο το 24ωρο, τις τηλεφωνικές κλήσεις 
από το Λεκανοπέδιο Αττικής για οποιοδήποτε συμβάν που 
ανάγεται στην αρμοδιότητα του Πυροσβεστικού Σώματος και 
να κινητοποιεί τις απαιτούμενες πυροσβεστικές δυνάμεις με 
τα εγκατεστημένα και λειτουργούντα σ’ αυτό μέσα ασύρμα¬ 
της ή ενσύρματης επικοινωνίας. Επίσης, λαμβάνει τυχόν κλή¬ 
σεις από όλη την επικράτεια για τοπικά συμβάντα, τα οποία 
διαβιβάζει αμέσως στην κατά τόπο αρμόδια Πυροσβεστική 
Υπηρεσία (Π.Υ.), για την αντιμετώπισή τους. 

2. Το 199 Σ.Ε.Κ.Υ.Π.Σ. διαβιβάζει τις εντολές ή οδηγίες 
του Αρχηγείου Πυροσβεστικού Σώματος (Α.Π.Σ.) δια τηλετύ¬ 
που ή ΡΑΧ στις Υπηρεσίες του Σώματος ή άλλες πολιτικές και 
στρατιωτικές αρχές. Επίσης λαμβάνει και καταγράφει σε ει¬ 
δικό δελτίο όλα τα συμβάντα του 24ώρου στα οποία επιλή- 
φθησαν οι Υπηρεσίες του Σώματος. 

3. Συντάσσει δελτίο συμβάντων 24ώρου το οποίο περιλαμ¬ 
βάνει τα σοβαρά και μεγάλα συμβάντα, σύμφωνα με τις σχετι¬ 
κές εγκύκλιες διαταγές του Α.Π.Σ. και διαβιβάζει αυτό αρμο- 
δίως. 

4. Ενημερώνει τα μέσα μαζικής ενημέρωσης για τα σοβαρά 
συμβάντα που εκδηλώνονται σε όλη την Επικράτεια και έχουν 
επιληφθεί οι Υπηρεσίες του Σώματος. 

5. Συντονίζει την κινητοποίηση των πυροσβεστικών δυνά¬ 
μεων, σύμφωνα με τις εντολές της Ηγεσίας του Σώματος, για 
τα συμβάντα μεγάλης έκτασης που εκδηλώνονται και εξελίσ¬ 
σονται σε όλη την Επικράτεια για την αντιμετώπιση των 
οποίων απαιτείται η συμμετοχή δύο ή περισσότερων Πυρο¬ 
σβεστικών Υπηρεσιών. 

6. Συνεργάζεται άμεσα για την αντιμετώπιση σοβαρών συμ¬ 
βάντων, ιδίως σεισμών, πλημμυρών, μεγάλων αυτοκινητικών ή 
σιδηροδρομικών ατυχημάτων, πυρκάίών πλοίων, με τους 
εμπλεκόμενους φορείς, όπως Υπουργείο Περιβάλλοντος, 
Χωροταξίας και Δημοσίων Έργων, Νομαρχίες, Στρατιωτικές 
Αρχές, Ελληνική Αστυνομία, Λιμενικό Σώμα, Δήμους, Οργανι¬ 
σμό Σιδηροδρόμων Ελλάδας, Ηλεκτρικούς Σιδηροδρόμους, 
Οργανισμό Λιμένα Πειραιά, Ελληνικά Διϋλιστήρια Ασπροπύρ- 
γου, Εθνικό Κέντρο Έρευνας Φυσικών Επιστημών «Δημόκρι¬ 
τος». 

7. Γνωστοποιεί στον Επόπτη Ασφαλείας του Α.Π.Σ. τα σο¬ 
βαρά και μεγάλα συμβάντα, προκειμένου αυτός να ενημερώ¬ 
σει τα αρμόδια όργανα του Υπουργείου Δημόσιας Τάξης. 

Αρθρο 2 

Υπαγωγή - Οργάνωση - Λειτουργία 

1. Το 199 Σ.Ε.Κ.Υ.Π.Σ. αποτελεί Ειδική Υπηρεσία του Σώ¬ 
ματος, υπάγεται απευθείας στο Αρχηγείο Πυροσβεστικού 
Σώματος και διοικείται από ανώτερο αξιωματικό Γ ενικών Υπη¬ 
ρεσιών. 

2. Η οργανική δύναμη του 199 Σ.Ε.Κ.Υ.Π.Σ. καθορίζεται με 
απόφαση του Υπουργού Δημόσιας Τάξης, όπως προβλέπεται 
από το άρθρο 5 παρ. I του Ν. 1145/1981 «περί τροποποιή- 
σεως διατάξεων του Ν. 671/1977 «περί ιεραρχίας, προαγω¬ 
γών, αποστρατείας και μεταθέσεων των μονίμων αξιωματικών 
των Σωμάτων Χωροφυλακής, Αστυνομίας Πόλεων και Πυρο¬ 
σβεστικού» (Α' 100). 

3.0 αυντετμημένος τίτλος του 199 Συντονιστικού - Επιχει¬ 
ρησιακού Κέντρου Υπηρεσιών του Πυροσβεστικού Σώματος, 
μόνο για υπηρεσιακή χρήση, καθορίζεται σε 119 Σ.Ε.- 
Κ.Υ.Π.Σ. 

4. Το 199 Σ.Ε.Κ.Υ.Π.Σ. λειτουργεί καθόλο το 24ωρο και σε 
όλη τη διάρκεια του έτους κατά τρόπο ώστε να εξασφαλίζεται 

απρόσκοπτα η επιχειρησιακή και συντονιστική του δραστη¬ 
ριότητα. Το προσωπικό του κατανέμεται σε φυλακές, που 
εναλλάσσονται ανά 8ωρο, εκτός των αξιωματικών επιχειρή¬ 
σεων που εναλλάσσονται ανά 24ωρο. Από τις φυλακές εξαι¬ 
ρούνται ο Διοικητής, ο Υποδιοικητής και ο γραφέας. 

5. Το 199 Σ.Ε.Κ.Υ.Π.Σ. συντονίζει και έχει τον επιχειρη¬ 
σιακό έλεγχο για τα συμβάντα που εκδηλώνονται στον τομέα 
ευθύνης των Διοικήσεων Πυροσβεστικών Υπηρεσιών Αθήνας 
και Πειραιά. Παράλληλα εποπτεύει και συνδράμει στο πυρο¬ 
σβεστικό έργο τις περιφερειακές Υπηρεσίες του Πυροσβε¬ 
στικού Σώματος. 

6. Οι Πυροσβεστικοί Σταθμοί των Διοικήσεων Πυροσβεστι¬ 
κών Υπηρεσιών Αθήνας και Πειραιά, η Πυροσβεστική Υπηρε¬ 
σία Ελευσίνας, η Ιη Ειδική Μονάδα Αντιμετώπισης Καταστρο¬ 
φών, η Αμεση Δράση της Ελληνικής Αστυνομίας, το Συντονι¬ 
στικό ΔιΟπουργικό Όργανο και η ΔΕΗ συνδέονται με το 199 
Σ.Ε.Κ.Υ.Π.Σ. με εξωκείμενες γραμμές. Η επικοινωνία του Κέ¬ 
ντρου με τα περιπολικά και τα οχήματα των πυροσβεστικών 
εξόδων του Λεκανοπεδίου Αττικής εξασφαλίζεται με ασύρ¬ 
ματα μέσα. 

7. Η κινητοποίηση των πληρωμάτων των πυροσβεστικών 
εξόδων και των περιπολικών γίνεται τηλεφωνικά ή μέσω 
ασυρμάτου, αντίστοιχα. Ο συντονισμός και η καθοδήγησή 
τους πραγματοποιείται από το θάλαμο επιχειρήσεων. 

8. Το 199 Σ.Ε.Κ.Υ.Π.Σ. δέχεται τις τηλεφωνικές κλήσεις 
για διάφορα συμβάντα, τα οποία καταγράφονται από τους τη¬ 
λεφωνητές του Κέντρου στο έντυπο «Στοιχεία Συμβάντος» 
και σε συνεργασία με τον Αξιωματικό Υπηρεσίας διαβιβάζεται 
στο πλησιέστερο περιπολικό όχημα ή Πυροσβεστικό Σταθμό, 
Όπου κρίνεται αναγκαίο ειδοποιούνται κατά περίπτωση άλ¬ 
λες μονάδες του Σώματος ή άλλες Δημόσιες Υπηρεσίες και 
Οργανισμοί, όπως το Ανακριτικό Τμήμα, η ΔΕΗ, το 166 
Εθνικό Κέντρο Αμεσης Βοήθειας, η Ελληνική Αστυνομία, η 
Δασική Υπηρεσία, για να συνδράμουν στο πυροσβεστικό 
έργο. 

9. Το 199 Σ.Ε.Κ.Υ.Π.Σ. μετά την αρχική κινητοποίηση των 
πυροσβεστικών δυνάμεων κατευθύνει και συντονίζει τα οχή¬ 
ματα για την άμεση και αποτελεσματική επέμβαση. Ενημερώ¬ 
νεται άμεσα από τον επικεφαλής των πυροσβεστικών δυνά¬ 
μεων για τη βαρύτητα και εξέλιξη του συμβάντος και απο¬ 
στέλλει τις απαραίτητες κατά περίπτωση ενισχύσεις σε προ¬ 
σωπικό και μέσα. Όταν οι πληροφορίες που περιέρχονται στο 
Κέντρο δείχνουν ότι πρόκειται για σοβαρό συμβάν, μετακινεί 
τις πυροσβεστικές δυνάμεις και πριν από την άφιξη της εξό¬ 
δου στον τόπο του συμβάντος. 

10. Το 199 Σ.Ε.Κ.Υ.Π.Σ. στις παροχές βοήθειας μετά από 
μεγάλα ατυχήματα, όπως συγκρούσεις-ανατροπές αυτοκινή¬ 
των, εκτροχιασμούς τραίνων, καταρρεύσεις οικοδομημάτων 
κ.λπ. μετακινεί τη μεγάλη διάσωση και αν κρίνεται σκόπιμο 
και την 1η Ειδική Μονάδα Αντιμετώπισης Καταστροφών. 

11. Σε περίπτωση μεγάλων πλημμυρών στο Λεκανοπέδιο 
Αττικής ειδοποιεί τους Πυροσβεστικούς Σταθμούς να έχουν 
σε ετοιμότητα όσο το δυνατόν περισσότερα αντλητικά συνερ¬ 
γεία, καταρτίζει κατάλογο των συμβάντων, τα οξιολογεί, ανά¬ 
λογα με την επικινδυνότητά τους και δίνει προτεραιότητα για 
επέμβαση. 

12. Σε περίπτωση διακοπής ηλεκτρικού ρεύματος καταρτί¬ 
ζει, με βάση τις κλήσεις που έχει δεχθεί το Κέντρο, κατά¬ 
σταση με τις διευθύνσεις εγκλωβισμού ατόμων σε ανελκυ¬ 
στήρες, τις αξιολογεί και δίδει προτεραιότητα στις ειδικές πε¬ 
ριπτώσεις, όπως εγκύους, καρδιοπαθείς ή άτομα που πά¬ 
σχουν από κλειστοφοβία. 

13. Το 199 Σ.Ε.Κ.Υ.Π.Σ. στα σοβαρά και μεγάλα συμβάντα, 
αφού συγκεντρώσει τα απαραίτητα στοιχεία, από τον επικε¬ 
φαλής των πυροσβεστικών δυνάμεων, ενημερώνει την Ιεραρ¬ 
χία και τα μέσα μαζικής ενημέρωσης. Κατά τις μη εργάσιμες 
ημέρες και ώρες, αντί του Διοικητή του Σταθμού στον τομέα 
ευθύνης όπου εκδηλώθηκε αυτό, ενημερώνει αρχικά και απο¬ 


στέλλει τον Επιχειρησιακό Αξιωματικό, σύμφωνα με τις ισχύ- 
ουσες διαταγές και στη συνέχεια αν κριθεί αναγκαίο το Διοι¬ 
κητή Διοίκησης Πυροσβεστικών Υπηρεσιών Αθήνας-Πειραιά 
αντίστοιχα και το Διοικητή Περιφερειακής Διοίκησης Πυρο¬ 
σβεστικών Υπηρεσιών Αττικής. Επίσης ενημερώνει συνεχώς 
τον Επόπτη Ασφαλείας του Αρχηγείου Πυροσβεστικού Σώμα¬ 
τος. 

14. Διαφωνίες του Αξιωματικού Επιχειρήσεων του 199 
Σ.Ε.Κ.Υ.Π.Σ. με τον Αξιωματικό Υπηρεσίας Πυροσβεστικού 
Σταθμού κατά τις μη εργάσιμες ημέρες και ώρες, επιλύονται 
από τον Επικειρησιακό Αξιωματικό ή τον Επόπτη Ασφαλείας 
του Α.Π,Σ. ή το Διοικητή Διοίκησης Πυροσβεστικών Υπηρε¬ 
σιών Αθήνας-Πειραιά. 

15. Το 199 Σ.Ε.Κ.Υ.Π.Σ. δέχεται και διαβιβάζει από και 
προς άλλες Δημόσιες Υπηρεσίες και Οργανισμούς σήματα. 
Επίσης διαβιβάζει διαταγές των ιεραρχικά προϊσταμένων 
προς τις Περιφερειακές Υπηρεσίες του Σώματος. 

16 . Το 199 Σ.Ε.Κ.Υ.Π.Σ. δέχεται σήματα - δελτία από όλες 
τις Υπηρεσίες του Σώματος για τα συμβάντα του 24ώρου. 
Ενημερώνει τον Αρχηγό και Υπαρχηγό του Πυροσβεστικού 
Σώματος, το Διευθυντή Α.Π.Σ. και τον Επόπτη Ασφαλείας τις 
μη εργάσιμες ημέρες και ώρες, εφόσον τα συμβάντα αναφέ- 
ρονται σε υλικές ζημιές άνω των 5.000.000 δροχμών, διασώ¬ 
σεις ατόμων, εκτός των απλών επεμβάσεων για απεγκλωβι- 
σμούς από ανελκυστήρες, τραυματισμούς, θανάτους, εκρή¬ 
ξεις, πυρκάίές σε Δημόσια καταστήματα ή πολιτικά γραφεία. 
Επίσης, ενημερώνει τους Διοικητές των Διοικήσεων Πυρο¬ 
σβεστικών Υπηρεσιών Αθήνας-Πειραιά, εφόσον κάποιο από 
τα παραπάνω συμβάντα εκδηλώθηκε στον τομέα ευθύνης 
Πυροσβεστικού Σταθμού της δικαιοδοσίας των καθώς και το 
Διοικητή Περιφερειακής Διοίκησης Πυροσβεστικών Υπηρε¬ 
σιών Αττικής για όσα εκδηλώθηκαν στο Λεκανοπέδιο Αττικής. 

17. Το 199 Σ.Ε.Κ.Υ.Π.Σ. καταγράφει σε συγκεντρωτικό 
δελτίο όλα το συμβάντα του 24ώρου των Υπηρεσιών του Πυ¬ 
ροσβεστικού Σώματος.Όσα από αυτά εμπίπτουν στην προη¬ 
γούμενη παράγραφο καταχωρούνται σε ειδικό δελτίο, το 
οποίο υποβάλλεται κάθε πρωί για ενημέρωση: 

α. Στο γραφείο του Υπουργού Δημόσιας Τάξης. 

β. Στο γραφείο του Υφυπουργού Δημόσιας Τάξης. 

γ, Στο γραφείο του Γενικού Γρομματέα του Υπουργείου Δη¬ 
μόσιας Τάξης. 

δ, Στο γραφείο του Αρχηγού του Πυροσβεστικού Σώμα- 
τος. 

ε, Στο γραφείο του Υπαρχηγού του Πυροσβεστικού Σώμα¬ 
τος. 

στ. Στο γραφείο του Διευθυντή του Αρχηγείου Πυροσβεστι¬ 
κού Σώματος. 

ζ. Στις Διευθύνσεις του Αρχηγείου Πυροσβεστικού Σώμα¬ 
τος. 

η, Στο Διοικητή Περιφερειακής Διοίκησης Πυροσβεστικών 
Υπηρεσιών Αττικής. 

θ. Στο Διοικητή της Διοίκησης Πυροσβεστικών Υπηρεσιών 
Αθήνας. 

ι. Στο Διοικητή της Διοίκησης Πυροσβεστικών Υπηρεσιών 
Πειραιά. 

18 Το 199 Σ.Ε.Κ.Υ.Π.Σ. στα σοβαρά συμβάντα συντάσσει 
δελτίο τύπου, σύμφωνα με τις αρχικές πληροφορίες και την 
ενημέρωση από τον επικεφαλής της πυροσβεστικής εξόδου 
το οποίο αποστέλλει στα μέσα μαζικής ενημέρωσης και πλη¬ 
ροφορεί σχετικά τους δημοσιογράφους. 

19. Οι υπάλληλοι του 199 Σ.Ε.Κ.Υ.Π.Σ. τόσο στις ασύρμα¬ 
τες, όσο και στις ενσύρματες επικοινωνίες τους πρέπει να εκ¬ 
φράζονται με ευγένεια και με τρόπο κόσμιο. 

20. Σε περίπτωση σύλληιμης αλλοδαπού για εμπρησμό, οι 
Περιφερειακές Υπηρεσίες του Σώματος ενημερώνουν σχε¬ 
τικά το 199 Σ.Ε.Κ.Υ.Π.Σ., το οποίο στη συνέχεια γνωστοποιεί 
το συμβάν στην Ιεραρχία και αποστέλλει με αγγελιοφόρο έγ¬ 
γραφο στην Πρεσβεία ή στο Προξενείο της χώρας του άλλο- 

δαπού για ενημέρωση. Για το σκοπό αυτό στο 199 Σ.Ε.- 
Κ.Υ.Π.Σ. με ευθύνη του Διοικητή του, τηρείται κατάσταση με 
τις διευθύνσεις και τα τηλέφωνα όλων των Πρεσβειών και 
Προξενείων των ξένων χωρών, που υπάρχουν στη χώρα μας. 

Αρθρο 3 
Διάρθρωση 

1. Το 199 Σ.Ε.Κ.Υ.Π.Σ. διαρθρώνεται ως εξής: 
α. Γραφείο Διοικητικού. 

Οι αρμοδιότητες του γραφείου αυτού είναι: 

(1) 0 χειρισμός και η παρακολούθηση όλων των θεμάτων 
που σχετίζονται με το πυροσβεστικό, πολιτικό και βοηθητικό 
προσωπικό του Κέντρου. 

(2) Η κάλυψη των αναγκών της Γραμματείας της Διαχείρι¬ 
σης Υλικού και Χρηματικού και αναλυτικότερα: Η διακίνηση 
και διεκπεραίωση της αλληλογραφίας, η ενημέρωση του πρω¬ 
τοκόλλου και του αρχείου της Υπηρεσίας, η τήρηση της ημε¬ 
ρήσιας Διαταγής, η ενημέρωση των ατομικών βιβλιαρίων και 
τρακέλων του προσωπικού η χρεωπίστωση του υλικού, η κατα¬ 
βολή της μισθοδοσίας, η έκδοση διαταγών σχετικά με τη συ¬ 
μπεριφορά και πειθαρχία του προσωπικού, σύμφωνα με την 
ισχύουσα νομοθεσία. Το γραφείο αυτό στελεχώνεται μόνο 
κατά τις εργάσιμες ημέρες και ώρες. 

β. Γραφείο Επιχειρήσεων και Συντονισμού. 

Οι αρμοδιότητες του γραφείου αυτού είναι: 

(1) 0 συντονισμός για έγκαιρη, συνδυασμένη και αποτελε¬ 
σματική επέμβαση όλων των πυροσβεστικών δυνάμεων που 
εμπλέκονται σε κάθε συμβάν. 

(2) Η ενημέρωση της Ιεραρχίας για την πορεία κάθε σοβα¬ 
ρού συμβάντος. 

(3) Η ενημέρωση των μέσων μαζικής ενημέρωσης για τα 
σοβαρά και μεγάλα συμβάντα που επιλαμβάνεται η Υπηρεσία, 
υπό την απαραίτητη προϋπόθεση ότι τα παρεχόμενα στοιχεία 
δεν παραβλάπτουν το ανακριτικό έργο. 

(4) Η διασφάλιση της κανονικής λειτουργίας των τηλεπικοι¬ 
νωνιακών, τηλετυπικών και ασύρματων μέσων του Κέ¬ 
ντρου. 

(5) Η συνδρομή στις Περιφερειακές Υπηρεσίες του Σώμα¬ 
τος για την αντιμετώπιση κάθε ειδικού ή μεγάλου συμβάντος. 

(6) Η συνεργασία για την αντιμετώπιση συμβάντων, στα 
οποία εμπλέκονται και άλλοι δημόσιοι ή ιδιωτικοί φορείς. 

(7) Η συλλογή και διατήρηση για άμεση χρήση σχεδίων 
επέμβασης για την αντιμετώπιση μεγάλων συμβάντων, καθώς 
και στοιχείων για κάθε επικίνδυνο υλικό που διακινείται στο 
εμπόριο ή χρησιμοποιείται στη βιομηχανία. 

2. Το Γροφείο Επιχειρήσεων και Συντονισμού στελεχώνε¬ 
ται όλο το 24ωρο και αποτελείται από τα παρακάτω κέντρα: 

α. Κέντρο (θάλαμος) Συντονισμού-Επιχειρήσεων: Το κέ¬ 
ντρο αυτό λειτουργεί σε ειδική αίθουσα με τον ομώνυμο τίτλο. 
Απ' αυτό γίνεται ο συντονισμός και δίνονται οι απαραίτητες 
κατευθύνσεις σε συνεργασία με τον επικεφαλής των πυρο¬ 
σβεστικών δυνάμεων, για την άμεση και αποτελεσματική 
αντιμετώπιση κάθε συμβάντος. Ο Αξιωματικός Επιχειρήσεων, 
που προΤσταται του Κέντρου, σε περίπτωση σοβαρού συμβά¬ 
ντος συντονίζει και διευθύνει προσωπικά την όλη επιχείρηση, 
σε συνεργασία με τον Αξιωματικό Υπηρεσίας του 199 Σ.Ε.- 
Κ.Υ.Π.Σ. και τον επικεφαλής των πυροσβεστικών δυνά¬ 
μεων. 

β. Τηλεφωνικό κέντρο: Το κέντρο αυτό δέχεται τις τηλεφω¬ 
νικές κλήσεις του κοινού από όλο το Λεκανοπέδιο Αττικής και 
επιλαμβάνεται σε περίπτωση συμβάντος που ανάγεται στην 
αρμοδιότητα του Πυροσβεστικού Σώματος ή παραπέμπει αρ- 
μοδίως για κάθε άλλη περίπτωση. Δέχεται τηλεφωνικές κλή¬ 
σεις για συμβάντα που εκδηλώνονται εκτός του Λεκανοπε¬ 
δίου Αττικής και διαβιβάζει αυτές αμέσως στις κατά τόπο αρ¬ 
μόδιες Πυροσβεστικές Υπηρεσίες για να επιληφθούν. Με το 
κέντρο συνδέονται με εξωκείμενη τηλεφωνική σύνδεση όλοι 
οι Πυροσβεστικοί Σταθμοί της Αθήνας, του Πειραιά, η Πυρο¬ 


σβεστική Υπηρεσία Ελευσίνας και η 1η Ειδική Μονάδα Αντι¬ 
μετώπισης Καταστροφών, για την άμεση αναγγελία των συμ¬ 
βάντων στις Υπηρεσίες αυτές. Τις τηλεφωνικές συσκευές 
του κέντρου αυτού χειρίζονται Πυροσβεστικοί υπάλληλοι. 

γ, Τηλετυπικό κέντρο - ΡΑΧ: Το κέντρο αυτό δέχεται σή¬ 
ματα όλων των Υπηρεσιών του Πυροσβεστικού Σώματος, κα¬ 
θώς και άλλων Δημοσίων Υπηρεσιών, Οργανισμών και ιδιω¬ 
τών. Επίσης διαβιβάζει αντίστοιχα σήματα προς όλες τις Υπη¬ 
ρεσίες του Σώματος ή άλλους φορείς, όπως διαταγές, απο¬ 
φάσεις του Υπουργείου Δημόσιος Τάξης, Αρχηγείου Πυρο¬ 
σβεστικού Σώματος. Ο χειρισμός των τηλετύπων και ΡΑΧ γί¬ 
νεται από εκπαιδευμένο προσωπικό του κέντρου. 

δ. Κέντρο σήμανσης αυτόματων αγγελτήρων πυρκαϊάς: Με 
το κέντρο αυτό συνδέονται τα συστήματα αυτόματου συνα¬ 
γερμού όπως οργανισμών, μεγάλων επιχειρήσεων, πολυκατα¬ 
στημάτων. πρεσβειών κ.λπ. Η παραπάνω σύνδεση γίνεται 
μετά από αίτηση των ενδιαφερομένων και έγκριση του Αρχη¬ 
γού του Πυροσβεστικού Σώματος. Με την ενεργοποίηση του 
συστήματος ο Αξιωματικός Υπηρεσίας ή ο βοηθός του κινητο¬ 
ποιεί την πυροσβεστική έξοδο της Υπηρεσίας στον τομέα ευ¬ 
θύνης που ανήκει ο συγκεκριμένος χώρος και επιβεβαιώνει 
τηλεφωνικά την ορθότητα του σήματος, εφόσον υπάρχει η 
δυνατότητα αυτή. 

3. Τα προαναφερόμενα κέντρα είναι εγκατεστημένα μέσα 
στην αίθουσα συντονιομού-επιχειρήσεων και επιβλέπονται 
από τον Αξιωματικό Επιχειρήσεων. 

"Αρθρο 4 

Καθήκοντα Διοικητή 

1. Ο Διοικητής του 199 Σ.Ε.Κ.Υ.Π.Σ. έχει όλα τα καθήκοντα 
και τις υποχρεώσεις που προβλέπουν οι ισχύουσες διατάξεις 
για το Διοικητή Πυροσβεστικής Υπηρεσίας, οι οποίες εφορ- 
μόζονται αναλόγως και γι’ αυτόν και επιπλέον τα εξής ειδικά 
καθήκοντα: 

α. Κατά τις εργάσιμες ημέρες και ώρες παρευρίσκεται στα 
σοβαρά συμβάντα στο θάλαμο συντονισμοΰ-επιχειρήσεων 
απ’ όπου διευθύνει και συντονίζει προσωπικά, σε συνεργασία 
με τον εκάστοτε επικεφαλής, την κίνηση των πυροσβεστικών 
εξόδων, εκτιμά την αναγκαιότητα ενισχύσεων και προβαίνει 
σε κάθε επιβαλλόμενη ενέργεια που απαιτείται από την εξέ¬ 
λιξη του συμβάντος. Ταυτόχρονα για τις παραπάνω ενέργειές 
του ενημερώνει την Ιεραρχία. Κατά τις μη εργάσιμες ημέρες 
και ώρες ενημερώνεται για τα σοβαρά συμβάντα και προσέρ¬ 
χεται στο Κέντρο, εφόσον αυτό κριθεί αναγκαίο από τον Αξι¬ 
ωματικό επιχειρήσεων ή υπηρεσίας. 

β. Μεριμνά για τη μετεκπαίδευση, επιμόρφωση και εξειδί- 
κευση των υφισταμένων του στα τηλεπικοινωνιακό συστή¬ 
ματα και αν κριθεί αναγκαίο εισηγείται την αποστολή υπαλλή¬ 
λων σε σχολές του εσωτερικού ή του εξωτερικού. 

γ. Φροντίζει για την καλή συντήρηση των εγκαταστάσεων 
και των μέσων ασύρματης και ενσύρματης επικοινωνίας και 
μεριμνά για την αποκατάσταση των φθορών που προξενού- 
νται ή των ελλείψεων που παρατηρούνται. 

δ. Ενημερώνεται για κάθε παρεκτροπή που σημειώνεται 
κατά τη χρήση των τηλεπικοινωνιακών μέσων και αναφέρει 
σχετικά στο Αρχηγείο Πυροσβεστικού Σώματος. 

ε. Είναι υπεύθυνος για τη σωστή τήρηση και ενημέρωση 
των απαραιτήτων βιβλίων της Υπηρεσίας και διεξάγει την αλ¬ 
ληλογραφία ως προϊστάμενος ανεξάρτητης Πυροσβεστικής 
Υπηρεσίας. 

2. Το Διοικητή όταν δεν υπάρχει, απουσιάζει ή κωλύεται 
αναπληρώνει ο Υποδιοικητής και εφόσον δεν υπάρχει ο αρ- 

χαιότερος αξιωματικός της Υπηρεσίας, ο οποίος εκτελεΐ όλα 
τα καθήκοντα του Διοικητή, εκτός από τη σύνταξη εκθέσεων 
ικανότητας. 

Άρθρο 5 

Καθήκοντα Υποδιοικητή 

Ο Υποδιοικητής του 199 Σ.Ε.Κ.Υ.Π.Σ. έχει όλα τα καθήκο¬ 
ντα και τις υποχρεώσεις που προβλέπουν οι ισχύουσες διατά¬ 
ξεις για τον Υποδιοικητή Πυροσβεστικής Υπηρεσίας, οι 
οποίες εφαρμόζονται αναλόγως και γι' αυτόν. 

Άρθρο 6 

Καθήκοντα Αξιωματικού Επιχειρήσεων 

1. Αξιωματικός Επιχειρήσεων του 199 Σ.Ε.Κ.Υ.Π.Σ. ορίζε¬ 
ται Υποπυραγός ή Πυραγός Γενικών Υπηρεσιών και εναλλάσ¬ 
σεται στα καθήκοντά του ανά 24ωρο. Ελέγχει τον Αξιωματικό 
Υπηρεσίας ως προς την άσκηση των καθηκόντων του και είναι 
υπεύθυνος απέναντι στη Διοίκησή του για την καλή λειτουρ¬ 
γία του Κέντρου. 

2.0 Αξιωματικός Επιχειρήσεων παρευρίσκεται στο θάλαμο 
επιχειρήσεων και αναλαμβάνει προσωπικά το συντονισμό του 
πυροσβεστικού έργου. 

3. Αξιολογεί όλα τα συμβάντα και ενημερώνει αμέσως το 
Διοικητή του κατά τις εργάσιμες ώρες. Κατά τις μη εργάσιμες 
ημέρες και ώρες, πέρα από το Διοικητή του ενημερώνει ο 
ίδιος την Ιεραρχία του Σώματος {Αρχηγό, Υπαρχηγό, Διευθυ¬ 
ντή Α.Π.Σ.), καθώς και τον Περιφερειακό Διοικητή-Πυροσβε- 
στικών Υπηρεσιών Αττικής, τον αντίστοιχο Διοικητή Αθήνα- 
ς-Πειραιά και τον Επόπτη Ασφαλείας του Αρχηγείου Πυρο¬ 
σβεστικού Σώματος. 

4. Συντάσσει το δελτίο τύπου και το αποστέλλει μαζί με τυ¬ 
χόν υπάρχον φωτογραφικό υλικό στα μέσα μαζικής ενημέρω¬ 
σης και παράλληλα παρέχει κάθε πρόσθετη πληροφορία 
στους δημοσιογράφους. 

5. Μεριμνά για την επίλυση των αιτημάτων Αρχών ή πολι¬ 
τών, που απευθύνονται στο Πυροσβεστικό Σώμα και έχουν 
σχέση με την αποστολή του ή παραπέμπει για την επίλυσή 
τους στις αρμόδιες Υπηρεσίες του Σώματος. 

6. Είναι ενήμερος για τα θέματα Πολιτικής Σχεδίασης 
Εκτάκτου Ανάγκης Π.Σ.Ε.Α.) και τα σχέδια εκτάκτου ανάγκης 
και ενεργοποιεί αυτά, όταν κριθεί αναγκαίο. 

7. Οποτεδήποτε διαταχθεί από την Ηγεσία καλεί το προσω¬ 
πικό του Κέντρου σε επιφυλακή και διαβιβάζει την εντολή 
στους εμπλεκόμενους κατά περίπτωση Πυροσβεστικούς 
Σιαθμούς για την έναρξη ,και λήξη αυτής. 

8. Φροντίζει για την εφαρμογή των μηνιαίων προγραμμάτων 
εκπαίδευσης και ενεργεί ο ίδιος εκπαίδευση του προσωπικού 
σε επαγγελματικά ή εγκυκλοπαιδικά θέματα. 

Άρθρο 7 

Καθήκοντα Αξιωματικού Υπηρεσίας 

1. Αξιωματικός Υπηρεσίας φυλακής ορίζεται Ανθυποπυρα- 
γός ή Υποπυραγός Γ ενικών Υπηρεσιών, ο οποίος έχει όλα τα 
καθήκοντα και τις υποχρεώσεις που προβλέπουν οι ισχϋου- 
σες διατάξεις του Κανονισμού Εσωτερικής Υπηρεσίας του 
Πυροσβεστικού Σώματος για τον Αξιωματικό Υπηρεσίας και 
επιπλέον τα εξής ειδικά καθήκοντα: 

α. Μεριμνά για την καλή λειτουργία, συντήρηση και χρήση 
όλων των τηλεπικοινωνιακών, τηλετυπικών εγκαταστάσεων 
και λοιπών μέσων του Κέντρου, αναφέροντας χωρίς χρονο¬ 
τριβή στο Διοικητή του κάθε ανωμαλία ή βλάβη στο μηχανολο¬ 
γικό εξοπλισμό. 

β. Επιβλέπει την κίνηση των περιπολικών οχημάτων των 
Διοικήσεων Πυροσβεστικών Υπηρεσιών Αθήνας-Πειραιά και 
βεβαιώνεται με συχνές επαφές για την καλή λειτουργία της 
ασύρματης επικοινωνίας. 

γ. Φροντίζει να τηρούνται με μεγάλη αυστηρότητα οι κανό¬ 


νες ασφαλείας και εκμετάλλευσης της ασύρματης επικοινω¬ 
νίας. 

δ, Ευθϋνεται για την καθαριότητα των χώρων και των μέσων 
τηλεπικοινωνίας, καθώς και για την ορθή χρήση και ασφαλή 
φύλαξη των βιβλίων, χαρτών και γενικότερα όλου του έντυπου 
υλικού που διθέτει το Κέντρο. 

ε. Μελετά τους ειδικούς φακέλους των τηλετυπικών και 
λοιπών διαταγών, αναπτύσσει το περιεχόμενό τους και παρέ¬ 
χει στους υφισταμένους του πς αναγκαίες διευκρινίσεις. 

στ. Είναι υποχρεωμένος να γνωρίζει τον τομέα ευθύνης 
μέσα στον οποίο κινούνται τα περιπολικά οχήματα, καθώς και 
τα οχήματα των πυροσβεστικών εξόδων. Σε περίπτωση συμ¬ 
βάντος τα καθοδηγεί από το σημείο εκκίνησης μέχρι την 
άφιξή τους, παρέχοντας σ’ αυτά τις απαραίτητες πληροφο¬ 
ρίες για το δρομολόγιο και τις συνθήκες που επικρατούν στην 
περιοχή του συμβάντος. 

ζ. Παραλαμβάνει από τους τηλεφωνητές τις κάρτες με τις 
κλήσεις, αξιολογεί αυτές χωρίς χρονοτριβή και τις δίνει στους 
εκφωνητές για τις περαιτέρω ενέργειες. 

η. Κατά το διάστημα της Υπηρεσίας του δεν απομακρύνεται 
από το Κέντρο, ελέγχει και κατευθύνει το προσωπικό της φυ¬ 
λακής του στην εκπλήρωση των καθηκόντων τους. 

θ. Σε περίπτωση αναγγελίας συμβάντος μεριμνά ώστε να 
διαβιβάζεται το συντομότερο δυνατό, είτε στο πλησιέστερο 
περιπολικά όχημα μέσω ασυρμάτου, είτε τηλεφωνικά στο 
Σταθμό του τομέα ευθύνης που εκδηλώθηκε, δίνοντας ιδιαί¬ 
τερη βαρύτητα στην έγκαιρη άφιξή των στον τόπο του συμβά¬ 
ντος. Στη συνέχεια φροντίζει να καταχωρηθούν στο οικείο βι¬ 
βλίο πλήρη στοιχεία του συμβάντος, δηλαδή: η διεύθυνση το 
τηλέφωνο του καλούντος, οι ώρες λήψης και διαβίβασης του 
σήματος, ο αριθμός κλήσης του οχήματος, το είδος του συμ¬ 
βάντος, το αποτέλεσμα των ενεργειών και κάθε άλλη χρήσιμη 
πληροφορία. 

ι. Συντάσσει το Δελτίο Συμβάντων, σύμφωνα με τις εκά- 
στοτε ισχύουσες εγκύκλιες διαταγές του Αρχηγείου Πυρο¬ 
σβεστικού Σώματος. 

ια. Κατά τις μη εργάσιμες ημέρες και ώρες, σε περίπτωση 
τροχαίου ατυ; Λ υατος πυροσβεστικού οχήματος, συγκροτεί 
επιτροπή πραγματογνωμοσύνης από υπαλλήλους του Πυρο¬ 
σβεστικού Σταθμού στον οποίο ανήκει το όχημα ή του πλησιέ- 
στερου Σταθμού σε περίπτωση αδυναμίας, 
β. Τηρεί τα παρακάτω βιβλία ή έντυπα: 

(1) Συμβάντων. 

(2) Συστημάτων αυτόματου συναγερμού. 

(3) Αυτόματων τηλεφωνικών κλήσεων - συναγερμού. 

(4) Χρέωσης ασυρμάτων. 

(5) Εκπαίδευσης προσωπικού. 

ιγ. Συνεργάζεται στενά με τους Αξιωματικούς Υπηρεσίας 
των Πυροσβεστικών Σταθμών, για την αποτελεσματική διεξα¬ 
γωγή του πυροσβεστικού έργου γενικότερα. 

ιδ. Μελετά και εισηγείται στη Διοίκησή του την απόκτηση 
σύγχρονων τηλεπικοινωνιακών και λοιπών μέσων για τη βελτί¬ 
ωση της αποδοτικότητας του Κέντρου. 

ιε. Φροντίζει να μη διαβιβάζονται από τον ασύρματο απόρ¬ 
ρητες διαταγές ή μηνύματα προς τους υπαλλήλους που έχουν 
προσωπικό χαρακτήρα αλλά ειδοποιεί τους αποδέκτες αυτών 
να επικοινωνούν εκτός ασυρμάτου με το Κέντρο, 
ιστ. ΕκτελεΙ κάθε άλλη νόμιμη υπηρεσία που θα διαταχθεί 
από τη Διοίκησή του. 

2. Σε περίπτωση που δεν υπάρχει Ανθυποπυραγός ή Υπο- 
πυραγός καθήκοντα Αξιωματικού Υπηρεσίας εκτελεί Πυρο¬ 
νόμος Γενικών Υπηρεσιών. 

Αρθρο 8 

Καθήκοντα προϊσταμένων κέντρων 

1. Προϊστάμενοι των κέντρων ορίζονται οι αρχαιότεροι Πυ- 
ρονόμοι ή Υπαξιωματικοί κάθε φυλακής, οι οποίοι είναι οι 
άμεσοι βοηθοί του Αξιωματικού Υπηρεσίας. 

2. Οι προϊστάμενοι των κέντρων φροντίζουν ώστε να εκτε- 
λείται κάθε επιβαλλόμενη ενέργεια για την εκπλήρωση της 
αποστολής του κέντρου, στο οποίο είναι υπεύθυνοι. 

3. Μεριμνούν για τον εφοδιασμό του κέντρου τους με όλα 
τα προβλεπάμενα βιβλία, έντυπα, έγγραφα και χάρτες, φρο¬ 
ντίζουν δε για την απαραίτητη ενημέρωση και ασφαλή φύλαξή 
τους. 

4. Παροκολουθούν τις εκκρεμότητες και αναφέρουν στον 
Αξιωματικό Υπηρεσίας κάθε θέμα που ανακύπτει. 

5. Ευθύνονται για την αποδοτική λειτουργία του κέντρου 
καθώς και για την καθαριότητα, συντήρηση των τηλεπικοινω¬ 
νιακών εγκαταστάσεων και μέσων που υπάρχουν σ’ αυτό. 

6. Αναφέρουν χωρίς χρονοτριβή στον Αξιωματικό Υπηρε¬ 
σίας κάθε βλάβη ή φθορά που πορουσιάζεται στο κέντρο 
τους. 

7. Ενημερώνουν τους αντικαταστάτες τους για κάθε ζή¬ 
τημα που προέκυψε στο κέντρο, κατά τη διάρκεια της υπηρε¬ 
σίας τους. 

Αρθρο 9 

Καθήκοντα χειριστή ασυρμάτου 

1. Στα καθήκοντα του χειριστή ασυρμάτου εναλλάσσονται, 
κατά την εκτίμηση του Διοικητή, οι πλέον έμπειροι και έχο- 
ντες ευκρινή άρθρωση και προφορά υπάλληλοι του 199 Σ.Ε.- 
Κ.Υ.Π.Σ. 

2.0 χειριστής ασυρμάτου χρησιμοποιεί τον αούρματο, σύμ¬ 
φωνα με τους κανόνες λειτουργίας και εκμετάλλευσης της 
ασύρματης επικοινωνίας. 

3. Κατά την ανάληψη της υπηρεσίας του βεβαιώνεται ότι ο 
ασύρματος λειτουργεί κανονικά και αναφέρει στον προϊστά¬ 
μενό του κάθε βλάβη που θα διαπιστώσει. 

4. Αναφέρει χωρίς χρονοτριβή στον προϊστάμενό του κάθε 
βλάβη του ασυρμάτου που χειρίζεται και τις τυχόν παρεμβο¬ 
λές στο δίκτυο. 

5. Διαβιβάζει, αναμεταδίδει ή παραδίδει χωρίς καθυστέ¬ 
ρηση όλα τα σήματα και τις διαταγές. 

6. Ενεργεί επαφές με τα περιπολικά οχήματα των Διοική¬ 
σεων Πυροσβεστικών Υπηρεσιών Αθήνας-Πειραιά και βεβαι¬ 
ώνεται για την καλή λήψη των σημάτων. 

7. Είναι υποχρεωμένος να συντηρεί τον ασύρματο που χει¬ 
ρίζεται και να διατηρεί καθαρό το χώρο του, τις συσκευές και 
τα έπιπλα. 

8. Ο χειριστής του ασυρμάτου πριν από κάθε διαβίβαση ή 
λήψη σήματος πρέπει να ακολουθεί τις παρακάτω βασικές 
οδηγίες: 

α. Προετοιμάζει περιληπτικά το σήμα που πρόκειται να δια¬ 
βιβάσει. 

β. Ομιλε! πάντοτε με αργό ρυθμό, ήρεμα και με ευκρίνεια. 

γ. Αποφεύγει τις μακροσκελείς εκπομπές για να παρέχεται 
η ευχέρεια της εύκολης λήψης. 

δ. Χρησιμοποιεί πάντοτε τον πληθυντικό αριθμό και εκφρά¬ 
ζεται με ευγένεια. 

ε. Δεν απευθύνει παρατηρήσεις προς τα πυροσβεστικά 
οχήματα άσχετες με το επιτελούμενο πυροσβεστικό έργο 
αλλά διαβιβάζει μόνο αυστηρά υπηρεσιακά σήματα και οδη¬ 
γίες. 

στ. Διακόπτει κάθε επικοινωνία, προκειμένου να διαβιβάσει 
επείγουσα διαταγή ή οδηγία και βεβαιώνεται για τη λήψη της 
από τους αποδέκτες. 

9. Η προηγούμενη παράγραφος εφαρμόζεται αναλόγως και 
για όλους τους χειριστές ασυρμάτων των πυροσβεστικών οχη¬ 
μάτων. 

1 0.0 χειριστής ασυρμάτου κατά τη διάρκεια της υπηρεσίας 
του δεν εγκαταλείπει τη θέση του, χωρίς την άδεια του Αξιω¬ 
ματικού Υπηρεσίας, ο οποίος φροντίζει για την αντικατά¬ 
στασή του. 


11. Εκτελεί κάθε άλλη εργασία, η οποία ανάγεται στα κα- 
θήκοντά του. 

Άρθρο 10 

Καθήκοντα χειριστών τηλεφωνικών συσκευών 

1. Στα καθήκοντα του χειριστή τηλεφωνικών συσκευών εναλ¬ 
λάσσονται πυροσβεστικοί υπάλληλοι, που υπηρετούν στο 199 
Σ.Ε.Κ.Υ.Π.Σ. από το βαθμό του Πυρονόμου και κάτω. 

2. Ο χειριστής τηλεφωνικής συσκευής κατά την ανάληψη 
της υπηρεσίας του επιθεωρεί τις τηλεφωνικές εγκαταστάσεις 
και συσκευές, αναφέροντας στον προϊστάμενό του κάθε 
ανωμαλία ή βλάβη που διαπιστώνει. 

3. Σε περίπτωση που κληθεί το τηλεφωνικό κέντρο του 
-199- ο τηλεφωνητής ακούει με προσοχή τον καλούντο, 
ζητά με ευγένεια τα απαραίτητα στοιχεία για τη συμπλήρωση 
του σχετικού εντύπου εφόοον πρόκειται περί συμβάντος ή 
παραπέμπει αρμοδίως σε κάθε άλλη περίπτωση. 

4. Μετά από κάθε κλήση, για αναγγελία συμβάντος και τη 
λήψη των απαραίτητων στοιχείων, διαβιβάζει το συμβάν στον 
κατά τόπο αρμόδιο Πυροσβεστικό Σταθμό και ταυτόχρονα 
ζητά από τον καλούντο να του γνωρίσει τον αριθμό της τηλε¬ 
φωνικής συσκευής για να πραγματοποιήσει επαλήθευση των 
στοιχείων αυτού ή να ζητήσει τυχόν συμπληρωματικά στοι¬ 
χεία. Ιδιαίτερη βαρύτητα για επαλήθευση των στοιχείων πρέ¬ 
πει να δίδεται στις περιπτώσεις που το συμβάν είναι σε μα¬ 
κρινή απόσταση ή η κλήση προέρχεται από τηλέφωνο κοινής 
χρήσης. 

5. Στις περιπτώσεις που η κλήση για την αναγγελία συμβά¬ 
ντος προέρχεται από το Κέντρο Άμεσης Δράσης της Αστυνο¬ 
μίας ή από άλλη Δημόσια Υπηρεσία ο τηλεφωνητής υποχρε- 
ούται να ζητά από την παραπάνω Υπηρεσία και τον αριθμό τη¬ 
λεφώνου από το οποίο αναγγέλθηκε το συμβάν για να προβεί 
σε επαλήθευση και λήψη τυχόν συμπληρωματικών πληροφο¬ 
ριών. 

6. Διαβιβάζει αμέσως το συμπληρωμένο έντυπο με τα στοι¬ 
χεία του συμβάντος στην αίθουσα εκπομπών του ασυρμά¬ 
του. 

7. Για διαδοχικές κλήσεις που αφορούν το ίδιο συμβάν συ¬ 
μπληρώνει μόνο ένα έντυπο «Στοιχεία Συμβάντος» και ενημε¬ 
ρώνει τους καλούντες ότι η Υπηρεσία έλαβε γνώση και έχει 
επιληφθεί. 

8. Ομιλε! με την προσήκουσα προσφώνηση, πάντοτε 
ήρεμα, πρόθυμα, με ευκρίνεια και ευγένεια, οποιοδήποτε και 
αν είναι το περιεχόμενο της τηλεφωνικής συνομιλίας. 

9. Απαγορεύει την είσοδο και παραμονή ξένων προς την 
υπηρεσία ατόμων και των λοιπών υπαλλήλων εκτός από τα 
όργανα της υπηρεσίας, στο χώρο του τηλεφωνικού κέντρου, 
καθώς και τη χρησιμοποίηση των τηλεφωνικών συσκευών που 
προορίζονται για την αναγγελία πυρκάίών ή άλλων συμβά¬ 
ντων. 

10. 0 τηλεφωνητής, κατά τη διάρκεια της υπηρεσίας του, 
δεν απομακρύνεται από τη θέση του, χωρίς την άδεια του Αξι¬ 
ωματικού Υπηρεσίας. 

11 Είναι υποχρεωμένος να διατηρεί σε καλή κατάσταση τις 
τηλεφωνικές συσκευές, τα έπιπλα του τηλεφωνικού κέντρου 
και να φροντίζει για την καθαριότητά του. 

Αρθρο 11 

Καθήκοντα χειριστή τηλετύπου 

1. Στα καθήκοντα του χειριστή τηλετύπου ορίζεται πυρο¬ 
σβεστικός υπάλληλος, που υπηρετεί στο 199 Σ.Ε.Κ.Υ.Π.Σ., 
από το βαθμό του Πυρονόμου και κάτω. 

2. Ο χειριστής τηλετύπου φροντίζει ώστε να τηρούνται οι 
κανόνες ασφαλείας και ορθής εκμετάλλευσης , κατά τη 
χρήση των τηλετύπων και ΡΑΧ και τηρεί τα βιβλία μητρώων 
των παραπάνω συσκευών. 

3. Ευθϋνεται για την ασφαλή και άμεση διαβίβαση των ση¬ 
μάτων, τηλετυπικών και ΡΑΧ, που του παραδίδονται. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


293 


4. Προτείνει την προμήθεια των απαραίτητων υλικών και 
μέσων, καθώς και τη λή<ρη κάθε κατάλληλου μέτρου για την 
επίτευξη της απρόσκοπτης και αποτελεσματικής λειτουργίας 
του τηλετυπικού κέντρου. 

5. Είναι υποχρεωμένος να διατηρεί σε καλή κατάσταση τις 
συσκευές, τα έπιπλα του τηλετυπικού κέντρου και να φροντί¬ 
ζει για την καθαριότητα του χώρου. 

6. Εκτελεί κάθε άλλη εργασία σχετική με τα καθήκοντά 
του. 

Αρθρο 12 

Ενέργειες σε ειδικά συμβάντα 

Όταν το Πυροσβεστικό Σώμα καλείται να προσφέρει τις 
υπηρεσίες του στις παρακάτων ειδικές περιπτώσεις, οι υπάλ¬ 
ληλοι του 199 Σ.Ε.Κ.Υ.Π.Σ. πρέπει να γνωρίζουν τα εξής: 

α. Αντληση νερού: Όταν δεν απειλείται ανθρώπινη ζωή η 
Υπηρεσία δεν αντλεί ακάθαρτα νερά, που προέρχονται από 
βόθρους, αποχετεύσεις, νεοανεγειρόμενες οικοδομές 
κ.λπ. 

β. Μετακινήσεις οχημάτων: Η Υπηρεσία επεμβαίνει και με¬ 
τακινεί οχήματα στην άκρη του δρόμου, μόνο στις περιπτώ¬ 
σεις που εμποδίζεται η κυκλοφορία ή υπάρχει κίνδυνος δη¬ 
μιουργίας ατυχήματος. 

γ. Κοπή και μετακινήσεις δένδρων: Η Υπηρεσία επεμβαίνει 
όταν υπάρχει κίνδυνος από την πτώση του δένδρου ή τμήμα¬ 
τός του να προξενηθούν υλικές ζημιές ή να απειληθεί η σωμα¬ 
τική ακεραιότητα διερχομένων ατόμων. Επίσης επεμβαίνει 
όταν από πτώοη δένδρου εμποδίζεται η κυκλοφορία πεζών 
και οχημάτων. 

δ. Απομάκρυνση υλικών από εξωτερικές όψεις κτιρίων: 
Όταν από τυχόν πτώση τζαμιών, μαρμάρων, διαφημιστικών 
πινακίδων, μεταλλικών ελασμάτων - εξαρτημάτων και λοιπών 
οικοδομικών υλικών, υπάρχει κίνδυνος ν’ απειληθεί η ζωή ή η 
σωματική ακεραιότητα διερχομένων, το 199 Σ.Ε.Κ.Υ.Π.Σ. 
αποστέλλει κατά περίπτωση κλιμακοφάρο ή βραχιονοφόρο 
όχημα. Αν ο επικεφαλής διαπιστώσει ότι δεν μπορεί να προ¬ 
σφέρει έργο, αναφέρει τους λόγους στο Κέντρου, το οποίο 
υποχρεούται να ενημερώσει αυτόν που κάλεσε για παροχή 
βοήθειας ή τον υπεύθυνο του κτιρίου για τη λήψη κατάλληλων 
μέτρων προς αποφυγή ατυχήματος. 

ε. Πλύση οδοστρωμάτων: Η Υπηρεσία επεμβαίνει στις πε¬ 
ριπτώσεις εκείνες που η κάλυψη ή η ρύπανση του οδοστρώ¬ 
ματος από διάφορα υλικά είναι δυνατόν να προκαλέσει ατυχή¬ 
ματα ή προκαλεί απέχθεια στο κοινό. 

στ. Για την επέμβαση της Υπηρεσίας σε άλλα ειδικά συμβά¬ 
ντα, όπως διάσωση μικρών ζώων και πτηνών, τοποθέτηση 
ιστών σημαιών, συνδρομή σε Δημόσιες Υπηρεσίες και Οργα¬ 
νισμούς, αποφασίζει ο Διοικητής της Περιφερειακής Διοίκη¬ 
σης Πυροσβεστικών Υπηρεσιών Αττικής. Σ' εξαιρετικές περι- 
ριπτώσεις, κατά τις μη εργάσιμες ημέρες και ώρες αποφασί¬ 
ζει ο Αξιωματικός Επιχειρήσεων. 

Αρθρο 13 

Καταγραφή των συνδιαλέξεων 

1. Οι ενσύρματες και ασύρματες συνομιλίες του 199 Σ.Ε.- 
Κ.Υ.Π.Σ. καταγράφονται σε μαγνητοταινίες καθόλο το 24ωρο 
από καταγραφικό μηχάνημα, που είναι μόνιμα εγκατεστημένο 
στο Κέντρο. 

2. Οι μαγνητοταινίες επέχουν θέση εγγράφων. Η ανάγνωσή 
τους γίνεται με την απομαγνητοφώνηση και ακρόασή τους. 
Αποτελούν απόρρητα έγγραφα, αντίγραφα ή αποσπάσματα 
των οποίων χορηγούνται μόνο σε όσους διενεργούν σχετικές 
διοικητικές εξετάσεις και στις ανακριτικές και δικαστικές αρ¬ 
χές, εφόσον ζητηθούν. 

3. Οι μαγνητοταινίες καταστρέφονται μετά την παρέλευση 
τετραμήνου, εκτός αν στο διάστημα αυτό προκύψουν γεγο¬ 


νότα που επιβάλλουν τη διατήρησή τους για μεγαλύτερο χρο- 
ρονικό διάστημα προς διαφύλαξη ατομικού ή υπηρεσιακού 
συμφέροντος. 

Αρθρο 14 

Εκμετάλλευση της ασύρματης επικοινωνίας και 
όρια δράσης Πυροσβεστικών Υπηρεσιών 

Με εγκύκλιο διαταγή του Αρχηγού του Πυροσβεστικού Σώ¬ 
ματος καθορίζονται οι κανόνες εκμετάλλευσης της ασύρμα¬ 
της επικοινωνίας και ο τρόπος συντονισμού των πυροσβεστι¬ 
κών εξόδων και περιπολικών οχημάτων. 

Αρθρο 15 

Από την έναρξη ισχύος της απόφασης αυτής καταργείται η 
49943 Φ 109.20/1983 ομοία «Κανονισμός Οργάνωσης και 
λειτουργίας του Κέντρου Ασύρματης Επικοινωνίας» (Β’ 5). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 ΙανουαρΙου 1996 
0 Αρχηγός 

Ανγος ΝΙΚΟΛΑΟΣ ΑΛΕΒΙΖΑΚΗΣ 
-♦- 

Αριθ. 3422.27/02/96 (4) 

Αναπροσαρμογή δικαιωμάτων Λιμενικών Ταμείων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 4 του άρθρου 20 και του άρθ. 22 
του από 14.1.1939 Β.Δ. «Περί κωδικοποιήσεως των Περί Λι¬ 
μενικών Ταμείων διατάξεων» (ΦΕΚ 24Α/1939). 

2. Τις διατάξεις του άρθ, 13 του Ν.Δ. 1116/1942 «Περί 
τροποποιήσεως και συμπληρώσεωςτου Ν.Δ. 390/1941 «Περί 
ρυθμίσεως της υπηρεσιακής κατάστασης των υπαλλήλων και 
εργατών ΟΛΠ» και των «Περί Λιμενικών Ταμείων κειμένων 
διατάξεων» (ΦΕΚ 53Α/1942) κυρωθέντος με την αριθ. 306/ 
1946 ΠΥΣ (ΦΕΚ 179Α/1946). 

3. Τις διατάξεις του άρθ. 3 παρ. 12 και άρθ. 11 του Α.Ν. 
1599/1950 «Περί ΟΛΠ» (ΦΕΚ 252Α/1950) όπως κυρώθηκε 
και τροποποιήθηκε με το Ν. 1630/1951 (ΦΕΚ 8Α/1951). 

4. Τις διατάξεις του άρ. 7 του Ν.Δ. 2942/1954 «Περί τρο¬ 
ποποιήσεως και συμπληρώσεως των περί ΟΛΠ και Λιμενικών 
Ταμείων κειμένων διατάξεων» (ΦΕΚ 211Α/1954). 

5. Τις διατάξεις του Π.Δ. 649/77 «Περί μεταφοράς αρμο¬ 
διοτήτων εις το Υπουργείο Δημοσίων Έργων κ.λπ.» (ΦΕκ 
212Α/1977). 

6 Τις διατάξεις του άρθ. 31 του Ν. 1473/1984 «Ρυθμίσεις 
στην έμμεση φορολογία και άλλες διατάξεις» (ΦΕΚ 127Α/ 

1984) όπως ισχύει μετά την αντικατάστασή του με το άρθρο 
42 του Ν. 2214/1994 «Αντικειμενικό σύστημα φορολογίας 
και άλλες διατάξεις» (ΦΕΚ 75Α/1994). 

7. Τις διατάξεις του Ν. 1550/1985 «Κυβέρνηση και Κυβερ¬ 
νητικά Όργανα» (ΦΕΚ 187Α/1985). 

8. Τις διατάξεις του Π,Δ. 79/88 «Περιορισμός συναρμοδιο- 
τήτων του Υπουργού Εθνικής Οικονομίας κατά την έκδοση 
Διοικητικών Πράξεων» (ΦΕΚ 36Α/1988). 

9. Την Α.Π. 1026431/268/0006Α/2.3.94 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουργούς 
Οικονομικών». 

10. Την αρ. 3422.27/3/94/12.10.94 ΚΥΑ Υπουργών Οικο¬ 
νομικών και Εμπορικής Ναυτιλίας (ΦΕΚ 796Β/94) όπως τρο¬ 
ποποιήθηκε και συμπληρώθηκε με τις αριθ. 3422.27.37/08/ 
94/13.12.94 (ΦΕΚ 932Β/1994) και 3422.27/23/95/1.6.95 
(ΦΕΚ 525Β/25) και 3422.27/50/95/21.11.95 (ΦΕΚ 989Β/ 
95) όμοιες αποφάσεις μας. 

11. Ότι από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού και 
των Προϋπολογισμών των ΝΠΔΔ (Λιμενικών Ταμείων), απο¬ 
φασίζουμε: 

Α. Η παράγραφος 1 της αριθμ. 3422.27/3/94/12.10.94 
απόφασής μας (ΦΕΚ 796Β/94) αντικαθίσταται ως εξής: 

Τα υπέρ των Λιμενικών ταμείων δικαιώματα προσόρμισης, 
παραβολής και πρυμνοδέτησης όπως έχουν καθορισθεί με τις 
ισχύουσες διατάξεις και βαρύνουν τα πλοία και πλωτά ναυπη¬ 
γήματα, με εξαίρεση τις κατηγορίες των σκαφών που αναφέ- 
ρονται στην παρ. 2 της παρούσας επανακαθορίζονται για 
κάθε κατηγορία πλοίων και πλωτών ναυπηγημάτων σε ποσο¬ 
στό 40% των αντιστοίχων δικαιωμάτων του Οργανισμού Λι¬ 
μένα Πειραιά (ΟΛΠ), όπως αυτά ισχύουν κάθε φορά, και για 
τον υπολογισμό των οποίων εφαρμόζονται ανάλογα και οι 
ρυθμίσεις των αντιστοίχων κανονιστικών - τιμολογιακών δια¬ 
τάξεων αυτού. 

Β. Η ισχύς της απόφασης αυτής αρχίζει από τη δημοσίευσή 
της. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 12 Ιανουάριου 1996 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜ. ΓΕΩΡΓΑΚΟΠΟΥΛΟΕ ΓΕΩΡΓ ΚΑΤΙIΦΑΡΑΣ 

-ί- 

Αριθ. 342206/01 /96 (5) 

Υπολογισμός λιμενικών δικαιωμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 1373/1983 (ΦΕΚ 92Α - ) «Κύρση Διε¬ 
θνούς Σύμβασης για την καταμέτρηση της χωρητικότητας των 
πλοίων 1969 (ΙΜΟ-ΛΟΝΔ1ΝΟ 1969). 


2. Τις διατάξεις του άρθρ. 31 του Ν. 1473/1994 «Ρυθμίσεις 
στην έμμεση φορολογία και άλλες διατάξεις» (ΦΕΚ 127Α/ 
1984) όπως ισχύει μετά την αντικατάστασή του με το άρθρο 
42 του Ν. 2214/1994 «Αντικειμενικό σύστημα φορολογίας ει¬ 
σοδήματος και άλλες διατάξεις» (ΦΕΚ 75Α/1994). 

3. Τις διατάξεις του Ν. 1558/1985 «Κυβέρνηση και Κυβερ¬ 
νητικά Όργανα» (ΦΕΚ 187Α/1985). 

4. Τις διατάξεις του Π.Δ. 79/88 «Περιορισμός συναρμοδιο- 
τήτων του Υπουργού Εθνικής Οικονομίας κατά την έκδοση 
Διοικητικών Πράξεων» (ΦΕΚ 36Α/1988). 

5. Την Α.Π. 1026431 /268/0006Α/2.3.94 κοινή απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

8. Ότι από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού προϋπολογισμού και 
των προϋπολογισμών των ΝΠΔΔ, αποφασίζουμε: 

Ο προσδιορισμός των πόσης φύσεως λιμενικών, πλοηγικών 
και φαρικών τελών και δικαιωμάτων καθώς και η υποχρέωση 
πλοήγησης των Ελληνικών πλοίων και πλωτών ναυπηγημά¬ 
των, που απορρέουν από τις ισχύουσες κατά περίπτωση δια¬ 
τάξεις για πλοία που σύμφωνα με τις διατάξεις της Δ.Σ. 1969 
(ΤΟΝΝΑϋΕ ΟΟΝνΕΝΤΙΟΝ) είναι μέχρι 1300 0.Τ., γίνεται με 
βάση την παλαιό χωρητικότητα τους σε κόρους η οποία προ¬ 
κύπτει από καταμέτρησή τους σύμφωνα με τους κανόνες της 
Εθνικής νομοθεσίας και αναγράφεται στο οικείο Πιστοποιη¬ 
τικό Καταμέτρησης ή άλλο επίσημο έγγραφο. 

Η παρούσα να δημοσιευθεί στην Εφημερίδα της Κυβερνή- 
σεως και να ισχύει από τη δημοσίευσή της. 

Πειραιάς, 12 Ιανουαρίου 1996 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΩΝ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜ. ΓΕΩΡΓΑΚΟΠΟΥΛΟΣ ΓΕΩΡΓ. ΚΑΤΟΦΑΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


